রকমারি আংটি, হার, চুড়ি। সবই সোনার। যা দেখে চোখ ছানাবড়া সোনার ব্যবসায়ীদেরও। দাসপুর সোনা প্রতারণা মামলায় অভিযুক্ত প্রাক্তন পুলিশ সুপার ভারতী ঘোষের মাদুরদহের বাড়ি থেকে বাজেয়াপ্ত টাকা-সোনা মঙ্গলবার ঘাটাল আদালতে জমা করে সিআইডি। সোনা পরখ করার জন্য সিআইডি কিছু পুরনো সোনার ব্যবসায়ীকে ডেকেছিল। সোনার সম্ভার দেখে তাঁদেরই কয়েক জন বললেন, ‘‘এত দিন ব্যবসা করছি। এত রকমারি ও এতটা সোনা জম্মে দেখিনি।”